**LIKOVNI KROŽEK, 6. – 9. razred**

**IDEJE ZA VELIKONOČNO DEKORACIJO**

* Jajca skuhamo. Ko se ohladijo, jih polepimo v servietni tehniki tako, da jih **premažemo s** **stepenim beljakom** (namesto z lepilom) in nalepimo zgornji sloj serviete.

* Pirhe lahko pobarvamo z naravnimi materiali.

Poglejte video, ki prikazuje različne načine barvanja z naravnimi barvami:

<https://www.youtube.com/watch?v=KOZ25-yoetQ>

Rumeno barvo lahko dobimo s kurkumo ali žefranom, zeleno barvo dobimo s špinačo ali koprivo, modro barvo dobimo z rdečim zeljem ali borovnicami, rjavo ali rjavo rdečo barvo dobimo s čebulnimi olupki. Črno barvo nam pričara ruski čaj. Roza barvo bomo dobili, če bomo jajca barvali z rdečo peso.



* Prebarvamo škatlo za jajca in jo polepimo v servietni tehniki. Uporabimo mekol lepilo.



* Škatlo za jajca uporabimo za oblikovanje cvetov, ki jih pobarvamo.



* Izdelamo velikonočno voščilnico.
* Iz papirnatega krožnika in barvnega papirja oblikujemo kokoš, petelina.



* Izpihana jajca pobarvamo, porišemo in nanizamo na leseno palčko.
* Izdelamo dekoracijo in jo obesimo na palico.


 

* Oblikujemo velikonočni venček.



* Iz kartona oblikujemo podstavke za jajca in jih porišemo.





**Želim vam veselo ustvarjanje.**